cyanic-selkie/wikianc huggingface dataset:
চুজেন জেকবস
চুজেন জেকবস (জন্ম জুলাই ৩, ২০০১) একজন মার্কিন অভিনেতা, গায়ক এবং সঙ্গীতঙ্গ। তিনি মার্কিন টেলিভিশন চ্যানেল সিবিএস এ প্রচারিত পুলিশের কৌশলগত কর্ম ভিত্তি করে তৈরী ধারাবাহিক হাওয়াই ফাইভ এ উইল গ্রুভার নামক আবৃত্ত ভূমিকায় এবং জনপ্রিয় মার্কিন লেখক স্টেফিন কিং এর উপন্যাস ইট এর আদলে তৈরী মার্কিন অতিপ্রকৃত অধীরতামূলক চলচ্চিত্র ইট এর ২০১৭ সালের সংস্করণে "মাইক হেনলন" ভূমিকায় অভিনয় করার কারণে পরিচিতি লাভ করেন।
মেরে সাজান
মেরে সাজান হল বলিউডের একটি চলচ্চিত্র। এটি ১৯৪১ সালে মুক্তি পেয়েছিল। এতে অভিনয় করেছেন গুলাব ।
আনন্দ শুক্লা
আনন্দ শুক্লা একজন ভারতীয় রাজনীতিবিদ। তিনি ২০১৯ সালের উপ-নির্বাচনে মানিকপুর আসন থেকে ভারতীয় জনতা পার্টির হয়ে উত্তরপ্রদেশ বিধানসভা নির্বাচিত হয়েছিলেন। আর কে সিং প্যাটেল সংসদে নির্বাচিত হওয়ার কারণে উপ-নির্বাচনের ঘটনা ঘটে।
জেমস জাস্টিন
জেমস মাইকেল জাস্টিন (James Justin, ; জন্ম: ২৩ ফেব্রুয়ারি ১৯৯৮; জেমস জাস্টিন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৭ সালে, জেমস ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
জেমস মাইকেল জাস্টিন ১৯৯৮ সালের ২৩শে ফেব্রুয়ারি তারিখে ইংল্যান্ডের লুটনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জেমস ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৭ সালে তিনি ইংল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় তিন বছরে ১০ ম্যাচে অংশগ্রহণ করে ১টি গোল করেছেন।
২০২২ সালের ৪ঠা জুন তারিখে, ২৪ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী জেমস হাঙ্গেরির বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি হাঙ্গেরি ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে জেমস সর্বমোট ১ ম্যাচে অংশগ্রহণ করেছেন।
ফুমিও কিশিদা
ফুমিও কিশিদা (岸田 文雄) একজন জাপানি রাজনীতিবিদ। তিনি জাপানের ১০০তম প্রধানমন্ত্রী হিসেবে দায়িত্ব পালন করছেন। এছাড়াও তিনি ২০২১ সালের ২৯ সেপ্টেম্বর থেকে লিবারেল ডেমোক্রেটিক পার্টির সভাপতির দায়িত্ব পালন করছেন। তিনি জাপানের হাউজ অব রিপ্রেজেনটেটিভের সদস্য এবং ২০১২ থেকে ২০১৭ সাল পর্যন্ত জাপানের পররাষ্ট্রমন্ত্রী এবং ২০১৭ সালে ভারপ্রাপ্ত প্রতিরক্ষামন্ত্রী হিসেবে তিনি ২০১৭ থেকে ২০২০ সাল পর্যন্ত এলডিপি পলিসি রিসার্চ কাউন্সিলের সভাপতি ছিলেন। তিনি ২০২১ সালে এলডিপি লিডারশিপ নির্বাচনে তারো কোনোর বিপক্ষে ৬০.২% ভোট পেয়ে জয়ী হন, এবং পূর্ববর্তী নেতা ইয়োশিহিদে সুগার স্থলাভিষিক্ত হয়ে ২০২১ সালের ৪ঠা অক্টোবর প্রধানমন্ত্রীর দায়িত্ব গ্রহণ করেন।
প্রারম্ভিক জীবন
কিশিদা ১৯৫৭ সালের ২৯শে জুলাই টোকিওর শিবুয়া শহরে এক রাজনৈতিক পরিবারে জন্মগ্রহণ করেন। তার পিতা ফুমিতাকে কিশিদা অর্থনীতি, বাণিজ্য ও শিল্প মন্ত্রণালয়ের সরকারি কর্মকর্তা এবং ক্ষুদ্র ও কুটির শিল্প এজেন্সির পরিচালক ছিলেন। কিশিদা পরিবারের আদি নিবাস হিরোশিমা, তারা প্রতি গ্রীষ্মে হিরোশিমায় যায়। কিশিদা পরিবারের অনেক সদস্য পারমাণবিক বিস্ফোরণে মারা যায়। ফুমিও সেই বিস্ফোরণ থেকে বেঁচে যাওয়া ব্যক্তিদের কাছ থেকে সেই গল্প শুনে বড় হয়েছেন। তার পিতা ফুমিতাকে এবং পিতামহ মাসাকি কিশিদাও রাজনীতবিদ ছিলেন এবং তারা জাপানের নিম্নকক্ষের সদস্য ছিলেন। রাজনীতিবিদ ইয়োইচি মিয়াজাওয়া তার আত্মীয়। এবং সাবেক প্রধানমন্ত্রী কিইচি মিয়াজাওয়া তার দূর সম্পর্কের আত্মীয়।
তিনি নিউ ইয়র্কের কুইন্সের পার্শ্ববর্তী এমহার্স্টের পি.এস. ০১৩ ক্লিমেন্ট সি. মুর ইলিমেন্টারি স্কুলে পড়াশোনা করেন, কারণ তার পিতা তখন মার্কিন যুক্তরাষ্ট্রে কর্মরত ছিলেন। তিনি কোজিমাচি ইলিমেন্টারি স্কুল ও কোজিমাচি জুনিয়র হাই স্কুলে পড়াশোনা করেন। কিশিদা কাইসেই একাডেমি থেকে পাস করেন, সেখানে তিনি বেসবল দলে খেলতেন।
টোকিও বিশ্ববিদ্যালয় থেকে কয়েকবার প্রত্যাখ্যাত হওয়ার পর তিনি ওয়াসেদা বিশ্ববিদ্যালয় থেকে ১৯৮২ সালে আইন বিষয়ে স্নাতক ডিগ্রী অর্জন করেন। ওয়াসেদাতে থাকাকালীন তাকেশি ইওয়াইয়া তার বন্ধু ছিলেন।
জনপ্রিয় বিজ্ঞান
জনপ্রিয় বিজ্ঞান মাঝে মাঝে বিজ্ঞানের সাহিত্য নামেও পরিচিত হয়। ছাত্র বা বিশেষজ্ঞদের পরিবর্তে সাধারণ পাঠক বা দর্শকের উদ্দেশ্যে সহজবোধ্য ভাষায় বিজ্ঞানকে তুলে ধরার নাম জনপ্রিয় বিজ্ঞান। এর সাথে বিজ্ঞান সাংবাদিকতার পার্থক্য রয়েছে। বিজ্ঞান সাংবাদিকতায় সাধারণত বিজ্ঞানের সাম্প্রতিক খবরগুলো নিয়ে আলোচনা করা হয় এবং এগুলো রচনা করেন সাংবাদিকেরা। অন্যদিকে জনপ্রিয় বিজ্ঞানের ব্যাপ্তি আরও ব্যাপক আর সেগুলো রচনা করেন মূলত বিজ্ঞানীরা। বই, টেলিভিশন প্রামাণ্য চিত্র বা সাময়িকীর নিবন্ধ, যেকোন মাধ্যমেই জনপ্রিয় বিজ্ঞান প্রকাশিত হতে পারে।
যদু
যদু (यदु, ) হিন্দুধর্মে যদু রাজবংশের প্রতিষ্ঠাতা। তিনি রাজা যযাতি ও রাণী দেবযানীর জ্যেষ্ঠ পুত্র বলে বর্ণনা করা হয়েছে।
কিংবদন্তি
মহাভারত ও বিষ্ণুপুরাণে পাওয়া আখ্যান অনুসারে, যদু তার পিতা যযাতির সাথে তার যৌবনের বছরগুলি বিনিময় করতে অস্বীকার করেছিলেন, যখন যদু তার শ্বশুর শুক্র দ্বারা বার্ধক্যের সাথে অভিশাপ পেয়েছিলেন। এইভাবে, তিনি যযাতির দ্বারা অভিশাপ পেয়েছিলেন যে তার বংশধরদের রাজত্ব থেকে বঞ্চিত করা হয়েছে। এই ঘোষণার কারণে, চন্দ্রবংশ রাজবংশের সিংহাসনের উত্তরাধিকারী হিসাবে যদুকে তার সৎ ভাই, পুরু দ্বারা প্রতিস্থাপিত করা হয়েছিল। যদু রাজবংশের নিজস্ব কনিষ্ঠ শাখা প্রতিষ্ঠা করেন, যাকে যদুবংশ বলা হয়।
বংশধর
অগ্নিপুরাণে বলা হয়েছে যে যদু-এর বংশ তাঁর জ্যেষ্ঠ পুত্র সহস্রজিতের দ্বারা অব্যাহত ছিল। সহস্রজিতের তিনটি পুত্র ছিল: হাইহায়া, রেণুহায়া ও হায়া। হাইহায়া নামক ঐতিহাসিক রাজবংশ হাইহায়া থেকে এসেছে বলে দাবি করেছে।
আধুনিক ভারতে বেশ কিছু জাতি ও সম্প্রদায়, যেমন আহির,  যাদব, যদুবংশী আহির যদু থেকে এসেছে।
অনুরাধা (নক্ষত্র)
অনুরাধা হল হিন্দু জ্যোতিষশাস্ত্রের সপ্তদশ নক্ষত্র (চন্দ্র ম্যানশন) যা ৩°২০' থেকে ১৬°৪০ পর্যন্ত বিস্তৃত। অনুরাধা শনি (শনি) দ্বারা শাসিত হয়। মিত্রা অনুরাধা নক্ষত্রের দেবতা। অনুরাধা হল প্রাচুর্য প্রদানের শক্তি শক্তি সহ একটি ভঙ্গুর নক্ষত্র। অনুরাধা স্তন, পেট, গর্ভ এবং অন্ত্রকে শাসন করে
দাগিলেজ হাঙ্গর
দাগিলেজ হাঙ্গর (বৈজ্ঞানিক নাম:Carcharhinus sorrah) (sorrah shark) হচ্ছে কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
শার্লট ফুটবল ক্লাব
শার্লট ফুটবল ক্লাব (Charlotte FC; সাধারণত শার্লট এফসি এবং সংক্ষেপে শার্লট নামে পরিচিত) হচ্ছে শার্লট ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৯ সালের ১৭ই ডিসেম্বর তারিখে প্রতিষ্ঠিত হয়েছে। ৩৮,০০০ ধারণক্ষমতাবিশিষ্ট ব্যাংক অব আমেরিকা স্টেডিয়ামে দ্য ক্রাউন নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় ক্রিস্তিয়ান লাত্তানৎসিও এবং সভাপতির দায়িত্ব পালন করছেন ডেভিড টেপার। বর্তমানে ইংরেজ মধ্যমাঠের খেলোয়াড় অ্যাশলি ওয়েস্টউড এই ক্লাবের অধিনায়কের দায়িত্ব পালন করছেন।
বম
বম (English: Bawm) পার্বত্য চট্টগ্রামের একটি ক্ষুদ্র জাতিসত্তার নাম। বম জাতি মঙ্গোলীয় জনগোষ্ঠীর লোক। ‘বম’ শব্দের অর্থ হলো বন্ধন। জীবনের যাবতীয় কর্ম, শিকার পর্ব, নৃত্যগীত, পানাহার, দেবতার উদ্দেশে যজ্ঞ নিবেদন সবকিছুই একত্র হয়ে সম্মিলিতভাবে সম্পাদন করার রীতি থেকে ‘বম‘ বা ‘বন্ধন’-এর ধারণাটি এসেছে। বান্দরবান জেলার রুমা, থানচি, রোয়াংছড়ি ও সদর থানা এবং রাঙ্গামাটি জেলার বিলাইছড়ি থানায় মোট ৭০টি গ্রামে বম জাতির বসবাস। বমদের সঙ্গে বাংলাদেশের মূলস্রোতের মানুষের যোগাযোগ ও জানাশোনা অতি সামান্যই। বান্দরবান পার্বত্য জেলার মারমা ও রাখাইনরা বমদের লাঙ্গি বা লাঙ্গে বলে অভিহিত করে।
জনসংখ্যা
বম সমাজ পুরুষতান্ত্রিক। ১৯৯১ সালের আদমশুমারি অনুযায়ী বাংলাদেশে বম জনসংখ্যা ৬ হাজার ৯৭৮ জন। তাদের পরিবার সংখ্যা ১,৩৪৯টি। ১৯৬৬ সালে বমদের ৮৬% লোক খ্রিস্টান হয় বলে জানা যায়। ২০০১ সালে বমদের প্রায় সকলেই খ্রিস্ট ধর্ম গ্রহণ করেছে। তাদের পরিবারে পিতাই হলেন প্রধান ব্যক্তি।
ইতিহাস
অতীতে বম জনগোষ্ঠীর লোকজন নদী থেকে দূরে দুর্গম পর্বত শিখরে তাদের গ্রামগুলি নির্মাণ করত। গ্রামগুলির চারপাশে শক্ত গাছের খুঁটি পুঁতে বেষ্টনী তৈরি করা হতো। বমরা মাটিতে খুঁটি পুঁতে উঁচু পাহাড়ের উপর প্ল্যাটফর্ম তৈরি করে তাতে বাড়িঘর নির্মাণ করে। তাদের ঘরকে মাচাং বলা হয়। মাচাং বাঁশ বা কাঠ দিয়ে তৈরি করা হয়।
সংস্কৃতি
সামাজিক আচার-আচরণ, বিচার সালিশ এবং বিবাদ মীমাংসার জন্য এদের নিজস্ব সামাজিক অবকাঠামো আছে। এই কাঠামো সামগ্রিকভাবে সামাজিক আচার-ব্যবস্থাকে নিয়ন্ত্রণ করে থাকে। বম সমাজের কেউ এ যাবৎ নিজেদের মধ্যে সংঘটিত কোন বিবাদ মীমাংসার জন্য আদালত বা অন্যকোন সরকারি সংস্থার শরণাপন্ন হয়েছে বলে জানা যায় না। আজও বমরা তাদের জীবন পরিচালনা করে বম কাস্টমারি ল’ গ্রন্থের নির্দেশিকা অনুযায়ী। বমদের বাঁশনৃত্য তাদের জীবনেরই অপরিহার্য অংশ। এটি পরিবেশ থেকে নেওয়া নৃত্যানুষ্ঠান। বমদের চেরাউ নৃত্য ও সঙ্গীত আসলে কোন আনন্দের বা উৎসবের নৃত্য বা গান নয়। এ নৃত্য ও গান পরিবেশিত হয় বম পরিবারের দুঃখ ও শোকের দিনে। বিশেষ করে পরিবারের কারও অকাল বা অস্বাভাবিক মৃত্যু হলে এই গান করা হয়। শোকের সময় মানুষকে সান্ত্বনা ও সাহস দেওয়ার এটাই বমদের রীতি।
খ্রিস্টান মিশনারিগণ বমদের মধ্যে ঊনবিংশ শতাব্দীর মাঝামাঝি সময় থেকে খ্রিস্টান ধর্ম প্রচার শুরু করে। তখন থেকে বমরা খ্রিস্টান হতে থাকে। ১৯৫৯ সাল থেকে ব্যাংককের বাইবেল সোসাইটির তত্ত্বাবধানে লুসাই ভাষায় লিখিত বাইবেল বম ভাষায় অনুবাদের কাজ শুরু হয়।
দাউদ মালান
দাউদ জোহানেস মালান (Dawid Malan; জন্ম: ৩ সেপ্টেম্বর ১৯৮৭) ইনার লন্ডনের রোহাম্পটন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে মিডলসেক্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শিতা দেখিয়েছেন দাউদ মালান।
একই নামে পরিচিত তার বাবা দাউদ মালানও ওয়েস্টার্ন প্রভিন্স বি, নর্দার্ন ট্রান্সভাল বি এবং টেডিংটনের পক্ষে ডানহাতি ব্যাটসম্যান ও ডানহাতি ফাস্ট বোলাররূপে খেলেছিলেন।
খেলোয়াড়ী জীবন
২০০৫-০৬ মৌসুমে দক্ষিণ আফ্রিকার ঘরোয়া ক্রিকেটে বোল্যান্ডের পক্ষে খেলেছেন। ২০০৬ সালে এমসিসি ইয়ং ক্রিকেটার্সেরও সদস্য ছিলেন তিনি। ৭ জুলাই, ২০০৬ তারিখে মিডলসেক্সের পক্ষে যোগ দেন। একইদিনে ওভালে সারে দলের বিপক্ষে টুয়েন্টি২০ কাপে প্রথম একাদশের সদস্যরূপে খেলেন।
২০০৭ সালে দ্বিতীয় একাদশ চ্যাম্পিয়নশীপে ৫১.০০ গড়ে ৯৬৯ রান তুলে শীর্ষস্থানীয় রান সংগ্রাহক হন। জুন, ২০০৮ সালে প্রথম-শ্রেণীর ক্রিকেটে মিডলসেক্সের পক্ষে অভিষেক ঘটে। খেলায় তিনি অপরাজিত ১৩২ রান তোলেন। ৮ জুলাই, ২০০৮ তারিখে টুয়েন্টি২০ কাপের ইতিহাসে ২৪তম সেঞ্চুরি করেন। কোয়ার্টার ফাইনালে ল্যাঙ্কাশায়ার লাইটনিং দলের বিপক্ষে ৫৪ বলে ১০৩ রান তুলেন তিনি।
১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে অভিষিক্ত টাইমল মিলসের সাথে তাকেও দলের সদস্য হিসেবে অন্তর্ভুক্ত করা হয়েছিল। মিলস খেললেও তিনি খেলার সুযোগ পাননি।
ঝাপা জেলা
ঝাপা জেলা (झापा जिल्ला ) হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের তরাই সমতলভূমির একটি জেলা। ভদ্রাপুর হচ্ছে জেলার সদরদপ্তর।
আয়তন
এই জেলার আয়তন ।
জনসংখ্যার উপাত্ত
২০১১ সালে নেপালের আদমশুমারি অনুসারে এ জেলার লোকসংখ্যা ৮১২,৬৫০ জন। এর মধ্যে ৫৫.৮% নেপালি, ১০.৩% রাজবংশী, ৫.৬% লিম্বু, ৫.৫% মৈথিলি, ৩.৬% সাঁওতালি, ২.৫% রাই ২.৪% হিন্দি, ২.১% তামাং, ১.৫% তাজপুরিয়া, ১.৫% নেওয়ারি, ১.৩% মাগার, ১.০% ধীমাল, ০.৮% থারু, ০.৭% বাঙালি, ০.৬% গুরুং এবং ০.৫% মেচ ভাষাকে তাদের প্রথম ভাষা হিসাবে ব্যবহার করে।
জেলার ৩৫.০% জনগণ নেপালি, ১.৬% রাজবংশী এবং ০.৫% হিন্দিকে তাদের দ্বিতীয় ভাষা হিসাবে ব্যবহার করে থাকে।
জাতিসত্ত্বা
ঝাপা জেলার জাতিসমূহ হচ্ছে রাজবংশী, লিম্বু,, রাই, গুরুং, কিন্তু, তামাং, ব্রাহ্মণ আঞ্চলিক, গাড়ির, মেছে, সাতার, তারু।
ঝাপা জেলায় সাঁওতাল জনগোষ্ঠীর মানুষ রয়েছেন ২৩,১৭২ জন।
ঝাপা জেলার ভাষাসমূহ হচ্ছে রাজবংশী ভাষা,লিম্বু, ভাষা, রাই ভাষা, গুরুং ভাষা, তামাং ভাষা, কিন্তু ভাষা, মৈথিলি ভাষা, Satar ভাষা এবং ভোজপুরি।
শিক্ষা
সাক্ষরতার হারের দিক থেকে জেলার ৯৫.২% মানুষ শিক্ষিত অর্থাৎ নেপালের জেলাসমূহের মধ্যে ঝাপা জেলায় সাক্ষরতার হার সবচেয়ে বেশি।
১৬২০
১৬২০ গ্রেগরীয় বর্ষপঞ্জির একটি অধিবর্ষ।
বাভারিয়ার ইতিহাস
বাভারিয়ার ইতিহাস শুরু হয় ষষ্ঠ শতাব্দীতে পবিত্র রোমান সাম্রাজ্যের এই অঞ্চলে প্রারম্ভিক বসতি স্থাপন ও ডিউক শাসিত অঞ্চল হিসেবে গঠন এবং একে স্বাধীন রাজ্যের মর্যাদা দেওয়ার মধ্য দিয়ে। এরপর একে জার্মানির কেন্দ্রঘোষিত প্রজাতন্ত্রের বুন্ডেসলান্ড রাজ্য হিসেবে উত্তীর্ণ করা হয়। খ্রিষ্টপূর্ব ১ম শতাব্দীতে বোই-সহ কেল্টীয় জাতি এখানে বসতি স্থাপন করে এবং পরে রোমান সাম্রাজ্যের জয় ও অধিগ্রহণের পর এটি রায়েতিয়া ও নোরিকুম প্রদেশে পরিণত হয়েছিল।
প্রারম্ভিক বসতি স্থাপন ও রোমান রায়েতিয়া
লিখিত উৎস অনুসারে কেল্টীয়রা এই অঞ্চলের প্রাচীনতম বসবাসকারী। তারা লা তেন সংস্কৃতির বাহক ছিলেন। খ্রিষ্টযুগ শুরুর কিছু পূর্ব রোমানরা তাদের বশীভূত করে সেখানে উপনিবেশ স্থাপন করে এবং তাদের ভূমিকে রায়েতিয়া ও নোরিকুম প্রদেশে সংযুক্ত করে। এই অঞ্চলে রোমান প্রশাসনের কেন্দ্র ছিল কাস্ত্রা অঞ্চল (বর্তমান রেজেন্সবুর্গ)।
অভিবাসন ও প্রারম্ভিক মধ্যযুগ
পঞ্চম ও ষষ্ঠ শতাব্দীর প্রত্নতাত্ত্বিক নিদর্শন থেকে আলামান্নি, লম্বার্ড, টুরিঞ্জিয়ান, গথ, বোহিমিয়ান স্লাভ ও স্থানীয় রোমান জনগণসহ কয়েকটি অঞ্চল ও জাতির উপর এই অঞ্চলের সামাজিক ও সাংস্কৃতিক প্রভাবের প্রমাণ পাওয়া যায়।
১৯৯০ সালে ভোল্‌ফ্রাম ও পোলের গবেষণা বাভারীয়দের নির্দিষ্ট ভৌগোলিক উৎপত্তির সন্ধান থেকে সরে দাঁড়ায়। বর্তমানে ধারণা করা হয় মানবজাতির বিবর্তনের প্রক্রিয়ার মধ্য দিয়েই এই জাতিগোষ্ঠী গঠিত হয়েছিল, যার মধ্য দিয়ে রাজনৈতিক ও সামাজিক চাপের ফলে একটি জাতিগোষ্ঠীর পরিচয় সৃষ্টির প্রয়োজনীয়তা দেখা দেয়।
বাভারিয়ার ডিউক শাসিত এলাকা
বাভারীয়রা শীঘ্রই কোন প্রকার মারাত্মক দ্বন্দ্বে লিপ্ত না হয়েই ফ্রাঙ্ক শাসনের অধীনে চলে আসে। ফ্রাঙ্করা এই সীমান্তবর্তী এলাকাকে অ্যাভার ও স্লাভসহ পূর্বের জনগণের সাথে বাফার অঞ্চল ও সেনাবাহিনীর জনবলের উৎস হিসেবে গণ্য করত। ৫৫০ খ্রিষ্টাব্দের দিকে তারা এই অঞ্চলকে ডিউক শাসনের অধীনে দিয়ে দেয়। ডিউকরা ফ্রাঙ্কিশ রাজার আঞ্চলিক গভর্নর হিসেবে কাজ করে। প্রথম ডিউক ছিলেন ক্ষমতাধর আগিলোলফিং পরিবারের প্রথম গ্যারিবল্ড। এই ধারাবাহিকতায় আগিলোলফিং ডিউকগণ ৭৮৮ খ্রিষ্টাব্দ পর্যন্ত এই অঞ্চলে শাসন করেন।
আধুনিক যুগ
১৯১৮ সালের নভেম্বর মাসে অভ্যুত্থানের সময় বাভারিয়ায় প্রজাতন্ত্রী সংগঠনগুলো অভিজাতদের স্থলাভিষিক্ত হয়। অস্থায়ী জাতীয় কাউন্সিল মন্ত্রী-সভাপতি কুর্ট আইসনার ১৯১৮ সালের ৭ই নভেম্বর বাভারিয়াকে মুক্ত রাজ্য হিসেবে ঘোষণা দেয়। ১৯১৯ সালের ২১শে ফেব্রুয়ারি আইসনার গুপ্তহত্যার স্বীকার হলে কমিউনিস্ট বিপ্লব শুরু হয় এবং ১৯১৯ সালের ৬ই এপ্রিল বাভারিয়ান সোশ্যালিস্ট রিপাবলিক স্বল্পকাল শাসন করে। জার্মান সেনাবাহিনী ও ফ্রেইকর্পসের সহিংস দমন-পীড়নের পর ১৯১৯ সালের ৩রা মে বাভারিয়ান সোশ্যালিস্ট রিপাবলিকের পতন হয়। ১৯১৯ সালের ১৪ই আগস্ট বামবার্গ সংবিধান পাশ হলে ভাইমার প্রজাতন্ত্রে বাভারিয়া মুক্ত রাজ্যের সৃষ্টি হয়।
শামুন সুলতান
শামুন সুলতান একজন পাকিস্তানি টেক্সটাইল ডিজাইনার, টেক্সটাইল ব্যবসায়ী এবং খাদির প্রতিষ্ঠাতা। এটি একটি আন্তর্জাতিক খুচরা বিক্রয়কারী ফ্যাশন হাউস যা পুরুষ, মহিলা এবং শিশুদের জন্য " হস্তনির্মিত " পোশাক ও পাশাপাশি ঘরের আসবাবের সজ্জিতকরন পোশাক তৈরি করে। শামুন তিনবার হাই স্ট্রিট ব্যান্ডের জন্য লাক্স স্টাইল পুরস্কার, ফ্যাশন ডিজাইনে অ্যাচিভমেন্ট - প্রিট সহ অসংখ্য শিল্প পুরস্কার জিতেছেন এবং লাক্স স্টাইল পুরস্কারে বিভিন্ন বিভাগে একাধিক পুরস্কারের জন্য মনোনীত হয়েছিল । খাদিকে পাকিস্তানের অন্যতম সেরা ফ্যাশন-ব্র্যান্ড হিসাবে বিবেচনা করা হয়।
প্রাথমিক জীবন এবং শিক্ষা
শামুন একটি মুসলিম পরিবারে জন্মগ্রহণ করেন এবং ইন্ডাস ভ্যালি স্কুল অফ আর্ট অ্যান্ড আর্কিটেকচার থেকে স্নাতক ডিগ্রি অর্জন করেছেন। তিনি তাঁত প্রক্রিয়া বয়নের উপরে বিশেষজ্ঞ। তিনি ফ্যাশন ডিজাইনার সায়রাকে বিয়ে করেছিলেন।
সঞ্জু আউ সঞ্জনা
সঞ্জু আউ সঞ্জনা (ସଞ୍ଜୁ ଆଉ ସଞ୍ଜନା) ২০১০ সালে মুক্তি পাওয়া অশোক পতি পরিচালিত ওড়িয়া ভাষার চলচ্চিত্র। ছবিটির কাহিনীকার প্রীতিরনি মহান্তি, সহগল্পকার ও চিত্রনাট্যকার অশোক পতি এবং সংলাপ রচয়িতা রজনী রঞ্জন।
শামুন সুলতান
প্রাথমিক চাকরি এবং খাদি
ডান ১৯৯৬ সালে স্নাতক হওয়ার পর শামুন তার নিজের পোশাকের ব্র্যান্ড স্থাপনের জন্য এক বছর কয়েক মাস নূরজাহান বিলগ্রামির টেক্সটাইল মিলের সাথে কাজ শুরু করেছিলেন। সেই সময়ে তিনি শাহনাজ সিদ্দিকের সাথে টিভি শোও করেছিলেন।
মুহাম্মদ আলী জলন্ধরি
মুহাম্মদ আলী জলন্ধরি (১৮৯৫ - ২১ এপ্রিল ১৯৭১) একজন পাকিস্তানি ইসলামি পণ্ডিত ছিলেন। তিনি আলমি মজলিস তাহাফ্ফুজ খতমে নবুয়াত- এর আমির ও সাধারণ সম্পাদক ছিলেন।
প্রাথমিক এবং শিক্ষা জীবন
জলন্ধরি ১৮৯৫ সালে জলন্ধর জেলার নাকোদারের রায়পুর আরাইয়ানে জন্মগ্রহণ করেছিলেন।
কর্মজীবন
জলন্ধরি জামিয়া খাইরুল মাদারিস এবং আলমি মজলিস তাহাফ্ফুজ খতমে নবুওয়াত-এর সহ-প্রতিষ্ঠাতা। তিনি মজলিস-ই-আহরার-ই-ইসলামেরমাদারিস এবং আলমি মজলিস তাহাফ্ফুজ খতমে নবুওয়াত-
জলন্ধরি জামিয়া খাইরুল মাদারিস এবং আলমি মজলিস তাহাফ্ফুজ খতমে নবুওয়াত-এর সহ-প্রতিষ্ঠাতা ছিলেন। তিনি মজলিস-ই-আহরার-ই-ইসলামের অন্যতম প্রধান নেতা ছিলেন এবং অল ইন্ডিয়া মজলিস-ই-আহরার ইসলামের কেন্দ্রীয় ওয়ার্কিং কমিটির সদস্য এবং মজলিস-ই-আহরার-ই-ইসলাম পাঞ্জাব শাখার সভাপতি হিসেবে দায়িত্ব পালন করেছিলেন।
শামুন সুলতান
প্রাথমিক চাকরি এবং খাদি
১৯৯৭ সালে শামুন প্রকল্পের জন্য ভারত সফর করেছিলেন এবং খুচরা ব্যবসায়ের মাধ্যমে নৈপুণ্যের প্রচার দেখে তিনি বলেছিলেন, "আমি ভারতে বেশ কয়েকবার গিয়েছিলাম যেখানে আমি দেখলাম প্রচুর কারুকাজ খুচরা মাধ্যমে বিক্রয় হয়। পাকিস্তানে সাজানোর কিছুই ছিল না, তাই আমি ভেবেছিলাম এটি চেষ্টা করে দেখি।" ১৯৯৭ সালের ডিসেম্বরে তিনি করাচির জামজামায় প্রথম দোকানটি খোলেন এবং দু'সপ্তাহের কম সময়ের মধ্যে ডন নিউজ শামুনের ব্যাপারে কথা বলেছিল যে, "আমরা প্রথম দিন থেকেই প্রতিক্রিয়া পেতে শুরু করি। আমাদের দুই সপ্তাহের মধ্যে স্টক আউট হয়েছিল এবং আমাদের দোকানটি বন্ধ করে দিতে হয়েছিল। "
খাদি তার বুননীয় কাপড়ের বিপ্লবী স্টাইলের জন্য অনেক প্রশংসা পেয়েছিল এবং এটি প্রতিষ্ঠার দুই বছরেরও কম সময়ের মধ্যে স্টোরটির সংখ্যা বাড়াতে কাজ করেন। ২০১৫ সালের হিসাবে পাকিস্তানের এগারটি শহরে ৪০ টিরও বেশি স্টোর খোলা হয়েছিল। আরশাদ আবদুল্লাহ পাকিস্তান, যুক্তরাজ্য এবং সংযুক্ত আরব আমিরাতের খাদি স্টোরের  ডিজাইনারের দায়িত্ব পালন করছেন। পোশাকের দোকান ছাড়াও তার সংস্থার মোট পাঁচটি খাদি হোম স্টোর রয়েছে যা ডুভিট কভার, বিছানা, বিছানার চাদর, কুশন কভার, টেবিলওয়্যার, ওয়াল ক্লকস ইত্যাদি সরবরাহ করে
২০১০ সালে, খাদি দোকান খোলার মাধ্যমে আন্তর্জাতিকভাবে সংযুক্ত আরব আমিরাত, প্রথম দুবাই ও পরে আবু ধাবিতে প্রসারিত করেন। ২০১৩ সালে, বিশ্ব ব্র্যান্ড স্টোরের সাফল্যের পরে সৌদি আরব, কানাডা, মেক্সিকো, আমেরিকা, অস্ট্রেলিয়া, মালয়েশিয়া এবং যুক্তরাজ্যের পরিকল্পনা করেছিলেন।   এটি করাচিতে ডলমেন মল ক্লিফটনে, পাকিস্তানের সর্বকালের সবচেয়ে বড় বিক্রিত  ২২০০০ বর্গফুটের দোকান খুলেছে।
মোহব্বত কি জিত
মোহব্বত কি জিত হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
সঞ্জু আউ সঞ্জনা
সঙ্গীত
ছবিটির সঙ্গীত পরিচালনা করেছেন প্রশান্ত পাঢি। গানগুলো হল:
পুরস্কার
২০১১ সালে অনুষ্ঠিত ২য় তম তরঙ্গ সিনে এওয়ার্ড অনুষ্ঠানে সঞ্জু আউ সঞ্জনা চলচ্চিত্রটি চারটি বিভাগে পুরস্কৃত হয়। বিভাগগুলো হল:
চুরুট বাক্স
ডান|থাম্ব| স্লাইড-ঢাকনাসহ ক্যাবিনেট বাক্স চুরুট বাক্স হল চুরুট প্যাকেজিংয়ের জন্য একটি ধারক বাক্স। ঐতিহ্যগতভাবে চুরুটের বাক্সগুলি কাঠ, পিচবোর্ড বা কাগজ দিয়ে তৈরি করা হয়। স্পেনীয় সিডারকে চুরুট বাক্সের জন্য "সেরা" কাঠ হিসাবে বর্ণনা করা হয়েছে কারণ এর সুন্দর শস্য, সূক্ষ্ম গঠন এবং মনোরম গন্ধ এবং পোকামাকড় দূরে রাখার ক্ষমতা। ইউক্যালিপটাস এবং হলুদ পপলার জনপ্রিয় বিকল্প যা কখনও কখনও দাগযুক্ত এবং সুগন্ধযুক্ত ছিল। চুরুট বাক্সের জন্য অন্যান্য সাধারণ কাঠের মধ্যে রয়েছে মেহগনি, এলম এবং সাদা ওক; কম জনপ্রিয় হল বাসউড, সার্কাসীয় আখরোট এবং রোজউড।
বিভিন্ন ধরনের চুরুট বাক্স রয়েছে, যা নির্মাণ এবং উদ্দেশ্য উভয় ক্ষেত্রেই আলাদা।
সিগারের বাক্স, লেবেল এবং ব্যান্ডগুলি শিল্পের একটি বিষয় হিসাবে বিবেচিত হয়, ব্যবসায়গুলি তাদের বিশেষত্ব ও তাদের নকশা, অর্থ এবং তাত্পর্য এদের উপর মুদ্রিত বইয়ের উপর নির্ভর করে। ফলস্বরূপ, চুরুটের বাক্স এবং তাদের সংশ্লিষ্ট লেবেলগুলি সংগ্রহযোগ্য আইটেম হিসাবে বিবেচিত হতে পারে।
সিগারের বাক্স এবং অন্যান্য উপকরণ থেকে তৈরি করা গিটার ও ইউকুলেলগুলির একটি ক্রমবর্ধমান কাটতি রয়েছে যা সাধারণত বাদ্যযন্ত্রের জন্য ব্যবহৃত হয় না।
তথ্যসূত্র
<references group="" responsive="1">
গুম্মাদি নরসাইয়া
থাম্ব|Gummadi Narsaiah গুম্মাদি নরসাইয়া একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী-লেনিনবাদী) নতুন গণতন্ত্রের শীর্ষস্থানীয় সদস্য। তিনি ইয়েল্যান্ডু আসন থেকে ১৯৮৩-১৯৯৪ এবং ১৯৯৯-২০০৯ পর্যন্ত স্বাতন্ত্র প্রার্থী হয়ে বিধানসভার নির্বাচিত সদস্য ছিলেন।  জনগণের মানুষ হয়ে তিনি নির্বাচনী এলাকার সদস্যদের মধ্যে সুনাম অর্জন করেছিলেন। ২০০৯ সালের বিধানসভা নির্বাচনে নরসাইয়া তেলুগু দেশম পার্টির প্রার্থী ভুক আব্বাইয়ার কাছে পরাজিত হন।
২০০০ সালে নরসাইয়া বিদ্যুতের বর্ধিত শুল্কের হারের বিরুদ্ধে আন্দোলনে নেতৃত্ব দিয়েছিলেন এবং সম্প্রতি বনায়ন অধিকারের জন্য লড়ছেন।
১৬২১
১৬২১ গ্রেগরীয় বর্ষপঞ্জির একটি সাধারণ বছর।
বার্ট কিং
জন বার্টন " বার্ট " কিং (১৯ অক্টোবর ১৮৭৩ - ১৭ অক্টোবর ১৯৬৫) একজন মার্কিন ক্রিকেটার ছিলেন, যিনি ১৯শ শতাব্দীর শেষের দিকে এবং ২০শ শতাব্দীর শুরুতে সক্রিয় ছিলেন। কিং উনবিংশ শতাব্দীর শেষ থেকে প্রথম বিশ্বযুদ্ধের সূত্রপাত হওয়া অবধি ফিলাডেলফিয়া ক্রিকেট দলের অংশ ছিলেন। মার্কিন যুক্তরাষ্ট্রের ক্রিকেটে এই সময়টিতে "ভদ্রলোক ক্রিকেটার" - স্বতন্ত্র ধন-সম্পদের মালিক যাদের কাজ করার দরকার ছিল না, তাদের আধিপত্য ছিল। কিং, মধ্যবিত্ত পরিবারের একজন অপেশাদার, তাঁর সতীর্থরা কাজের ব্যবস্থা করায় কিং ক্রিকেটে সময় দিতে সক্ষম হন।
একজন দক্ষ ব্যাটসম্যান, যিনি বোলার হিসাবে নিজের যোগ্যতা প্রমাণ করেছিলেন, কিং তার ক্যারিয়ারে উত্তর আমেরিকা মহাদেশে অসংখ্য রেকর্ড গড়েছিলেন এবং ১৯০৮ সালে ইংল্যান্ডে প্রথম-শ্রেণীর বোলিং গড়ের নেতৃত্ব দেন। তিনি ইংল্যান্ড এবং অস্ট্রেলিয়া থেকে সেরা ক্রিকেটারদের বিরুদ্ধে সফলভাবে প্রতিদ্বন্দ্বিতা করেছিলেন। ১৮৯৭, ১৯০৩ এবং ১৯০৮ সালে ইংল্যান্ড সফরকালে কিং তাঁর দলের প্রভাবশালী বোলার ছিলেন। তিনি তাঁর অনন্য বোলিং দিয়ে ব্যাটসম্যানদের পরাস্ত করেছিলেন, যাকে তিনি "অ্যাঙ্গেলার" বলতেন এবং খেলায় সুইং বোলিংয়ের শিল্প বিকাশে সহায়তা করেছিলেন। স্যার পেলহাম ওয়ার্নার বার্ট কিংকে "সর্বকালের সেরা বোলারদের একজন" হিসাবে বর্ণনা করেছিলেন, এবং ডোনাল্ড ব্র্যাডম্যান তাকে "আমেরিকার সর্বকালের সেরা ক্রিকেট পুত্র" বলে অভিহিত করেছিলেন।
আইকেএসইউ
আইকেএসইউ (ইংরেজি পূর্ণরূপ: Idrottsklubben Studenterna i Umeå বা ইদ্রোসত্তস্লাবেন স্টুডেন্টার্না ই উমিয়া) উমিয়ার একটি স্পোর্টস ক্লাব এবং অলাভজনক প্রতিষ্ঠান। এর দুটি বিভাগ রয়েছে, উমিয়া বিশ্ববিদ্যালয়ের আইকেএসইউ স্পোর্ট এবং উমেদালেন-এর আইকেএসইউ স্পা। এর প্রায় ১৮, ০০০ জন সদস্য রয়েছে।
ইতিহাস
উমিয়া স্টুডেনটার্স ইড্রোত্তসফোরেনিং (ইউএসআইএফ) হিসেবে ৫ই মে, ১৯৫৯ সালে প্রতিষ্ঠানটি নির্মিত হয়েছিল। ১৯৬০ সালে এটি বর্তমান নাম ইদ্রোসত্তস্লাবেন স্টুডেন্টার্না ই উমিয়া (আইকেএসইউ) লাভ করে। ঐ সময়ে, আইকেএসইউ-এর প্রাঙ্গণ ছিল এলিডহেমে। এর প্রথম অভ্যন্তরীণ স্থান খোলা হয় ১৯৮৩ সালে উমিয়া বিশ্ববিদ্যালয় প্রাঙ্গণে, যেখানে আজ আইকেএসইউ স্পোর্ট দাঁড়িয়ে আছে। সেই হতে এটি বারকয়েক সম্প্রসারিত হয়েছে। ২০০৩ সালে উমেদালেন-এ আইকেএসইউ স্পা খোলা হয়।
ব্রানবোলস্কুপেন ব্রানবোল-এর একটি বার্ষিক প্রতিযোগিতা। আইকেএসইউ কর্তৃক আয়োজিত এর প্রথম খেলাটি অনুষ্ঠিত হয় ১৯৭৪ সালে এবং ১৯৯৭ সাল থেকে প্রতিযোগিতা বিশ্বকাপের মর্যাদা পায়।
২০০৯ সালে এর রাজস্ব ছিল প্রায় এসইকে ৮৭ মিলিয়ন। আইকেএসইউ-এর প্রায় ৭০জন কর্মকর্তা আছেন, এছাড়াও আছেন ১৩০ জন নেতা এবং প্রায় ১৮, ৩০০ সক্রিয় সদস্য।
আইকেএসইউ স্পোর্ট
আইকেএসইউ স্পোর্ট যা আইকেএসইউ স্পোর্টসেন্টার হিসেবে অধিক পরিচিত, উমিয়া বিশ্ববিদ্যালয় প্রাঙ্গণে অবস্থিত। এটি স্ক্যান্ডিনেভিয়ার বৃহত্তম ক্রীড়া বিভাগ। এর ঠিকানা হল পিট্রাস লায়েস্টাডিসবাগ ১৫। এই বিভাগের আয়তন বর্তমানে প্রায়.
আইকেএসইউ স্পা
আইকেএসইউ স্পা উমাদালেনে রয়েছে। এর ঠিকানা হল জে. এ লিন্ডার্সবাগ ৫৩।
সেন্ট মিরেন ফুটবল ক্লাব
সেন্ট মিরেন ফুটবল ক্লাব (সাধারণত সেন্ট মিরেন এফসি নামে পরিচিত) হচ্ছে পেজলি ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৭ সালে প্রতিষ্ঠিত হয়েছে। সেন্ট মিরেন এফসি তাদের সকল হোম ম্যাচ পেজলির সেন্ট মিরেন পার্কে খেলে থাকে; যার ধারণক্ষমতা হচ্ছে ৭,৯৩৭। বর্তমানে এই ক্লাবের ম্যানেজারের দায়িত্ব পালন করছেন জিম গুডউইন এবং সভাপতির দায়িত্ব পালন করছেন গর্ডন স্কট। স্কটিশ মধ্যমাঠের খেলোয়াড় স্টিফেন ম্যাকগিন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেন্ট মিরেন এফসি এপর্যন্ত ৪টি শিরোপা জয়লাভ করেছে; যার মধ্যে ৩টি স্কটিশ কাপ এবং ১টি স্কটিশ লীগ কাপ শিরোপা রয়েছে।
চুম্বক-উত্তোলিত রেল
thumb|একটি অতিপরিবাহী চুম্বক-উত্তোলিত রেলগাড়ি। ছবিটি ২০০৫ সালের নভেম্বরে জাপানের ইয়ামানাশি জেলা থেকে তোলা। thumb|জার্মানির রেল পরীক্ষাগারে একটি চুম্বক-উত্তোলিত রেলগাড়ি। চুম্বক-উত্তোলিত রেল বা ইংরেজি পরিভাষায় ম্যাগলেভ রেল বলতে চৌম্বক শক্তির মাধ্যমে শূন্যে উত্তোলন করে কোন বস্তুকে চাকা, এক্সেল কিংবা বিয়ারিং ছাড়াই সামনের দিকে চালনা করার একটি পদ্ধতি। এই পদ্ধতিতে যানবাহনকে ভূমি থেকে সামান্য ওপরে উঠিয়ে চৌম্বক শক্তির মাধ্যমেই সামনের দিকে ধাক্কা প্রদান করা হয়। সর্বব্যাপী ব্যবহার করা গেলে চুম্বক-উত্তোলিত রেলগাড়ি মানুষের যাতায়াত ব্যবস্থাতে আমূল পরিবর্তন আনতে পারে।
ঘর্ষন জনিত সমস্যা না থাকায় সাধারণত চুম্বক-উত্তোলিত রেলগাড়িগুলো অন্যান্য চাকাযুক্ত গতানুগতিক রেলগাড়ির চেয়ে অনেক মসৃণ ও শব্দহীনভাবে চলতে পারে। এছাড়া চৌম্বক শক্তির মাধ্যমে এর ভর পরিবর্তিত করার ফলে যেকোন আবহাওয়াতেই এই রেলগাড়ি সর্বোচ্চ গতিবেগে চলতে পারে। যদিও চৌম্বক উত্তোলন পদ্ধতিতে চৌম্বক শক্তির মাধ্যমে বস্তুকে উত্তোলিত করা হয়, তথাপি কোনও কোনও ক্ষেত্রে বস্তুকে সামান্য পরিমাণে অবলম্বন প্রদানের উদ্দেশ্যে যান্ত্রিক পদ্ধতি ব্যবহৃত হয়। চুম্বক-উত্তোলিত রেলগাড়িকে শূন্যে ভাসিয়ে রাখতে খুব একটা বেশি শক্তির প্রয়োজন না হলেও বাতাসের ঘর্ষণ ভেদ করে সামনের দিকে ধাবিত হতেই সিংহভাগ শক্তি ব্যয় হয়। বর্তমানে আধুনিক বৈদ্যুতিক রেলগাড়িগুলি যথেষ্ট গতিতে চলাচল করলেও চুম্বক-উত্তোলিত রেলগাড়ি আজ পর্যন্ত সর্বোচ্চ গতিবেগের সর্বসেরা কীর্তিগুলি ধরে রেখেছে।
প্রচলিত চাকাযুক্ত উচ্চগতিসম্পন্ন রেলগাড়ির সাথে তুলনা করলে দেখা যায় যে চুম্বক-উত্তোলিত রেলগাড়ির জন্য রেলপথ বানাতে প্রচুর পরিমাণ অর্থের প্রয়োজন। চাকাযুক্ত রেলগাড়ি রেলপথে চলার সময় প্রচুর ঘর্ষণ এবং কম্পনের ফলে এর যন্ত্রপাতি ও কলকব্জা খুব তাড়াতাড়ি ক্ষয়প্রাপ্ত ও নষ্ট হয়ে যায়। এজন্য গতানুগতিক রেলগাড়িগুলির উচ্চগতি ধরে রাখতে রেলপথ এবং রেলগাড়ি উভয়ের প্রচুর পরিমাণে নিয়মিত রক্ষণাবেক্ষণের প্রয়োজন হয়, যা অত্যন্ত ব্যয়সাপেক্ষ ব্যপার। তবে চুম্বক-উত্তোলিত রেলগাড়ির জন্য রেলপথ নির্মাণ ব্যয়সাপেক্ষ হলেও গতানুগতিক রেলগাড়ির তুলনায় এর রক্ষণাবেক্ষণ খরচ অনেক কম।
গাঙ্গেয় হাঙ্গর
গাঙ্গেয় হাঙ্গর (বৈজ্ঞানিক নাম:Glyphis gangeticus) (Ganges shark) হচ্ছে কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। বাংলাদেশের কিছু কিছু এলাকায় একে কামোটও বলা হয়।
মোহন (১৯৪৭-এর চলচ্চিত্র)
মোহন ১৯৪৭ সালের বলিউড চলচ্চিত্র। অনাদিনাথ ব্যানার্জি পরিচালিত এবং দেব আনন্দ ও বাট কাশার অভিনীত।
শ্রীলঙ্কার প্রদেশ
শ্রীলঙ্কায় প্রদেশ (පළාත; மாகாணம்) হল প্রথম স্তরের প্রশাসনিক বিভাগ। ১৮৩৩ সালে সিলেনের ব্রিটিশ শাসকরা সর্বপ্রথম এ অঞ্চলটিকে বিভিন্ন প্রদেশে বিভক্ত করেছিলেন। কিন্তু পরবর্তী শতাব্দীতে বেশিরভাগ প্রশাসনিক কাজ জেলাগুলোতে (দ্বিতীয় স্তরের প্রশাসনিক বিভাগ) স্থানান্তর করা হয়েছিল। আর বিংশ শতকের মাঝামাঝি সময়ে প্রদেশগুলো কেবল আনুষ্ঠানিকতায় পরিণত হয়েছিল। এ অবস্থার পরিবর্তন ঘটেছিল ১৯৮৭ সালে; যখন বহু দশকের ক্রমবর্ধমান প্রশাসনিক বিকেন্দ্রীকরণের চাহিদার ভিত্তিতে দেশটির সংবিধানে ত্রয়োদশ সংশোধনী এনে প্রাদেশিক সরকার প্রতিষ্ঠা করা হয়।  বর্তমানে দেশটিতে মোট নয়টি প্রদেশ রয়েছে।
ব্রিটিশ সিলন
১৮১৫ সালে ব্রিটিশরা পুরো দ্বীপপুঞ্জের নিয়ন্ত্রণ গ্রহণের পরে এটিকে জাতিগত বৈচিত্র্যের ভিত্তিতে তিনটি প্রশাসনিক কাঠামোতে বিভক্ত করেছিল। এগুলো হলো: লো কান্ট্রি সিংহলী, ক্যান্ডিয় সিংহলী এবং তামিল। ১৮২৯ সালে ব্রিটিশরা সিলেনের ঔপনবেশিক সরকার এবং প্রশাসনিক কাঠামো নতুন করে পর্যালোচনা করার জন্য কোলব্রুক-ক্যামেরন কমিশন গঠন করেছিল। কমিশন সে সময়ে বিদ্যমান তিনটি জাতি ভিত্তিক প্রশাসনকে একীভূত করে ভৌগোলিক অবস্থানের ভিত্তিতে পাঁচটি প্রদেশে বিভক্ত একটি একক প্রশাসন গঠন করার সুপারিশ করেছিল। উক্ত সুপারিশ অনুসারে ১৮৩৩ সালের ১ অক্টোবর পুরো দ্বীপপুঞ্জটি পরিচালনায় একটি একক প্রশাসন গঠন করে এর অধীনে পাঁচটি প্রদেশ প্রতিষ্ঠা করা হয়।  এগুলো হলো:
পরবর্তী পঞ্চাশ বছরের মধ্যে আরো চারটি প্রদেশ গঠন করা হয়েছিল। ফলে, মোট প্রদেশের সংখ্যা দাঁড়ায় নয়টি। এই প্রদেশ চারটি হল:
শ্রীলঙ্কা
১৯৮৮ সালের সেপ্টেম্বর পর্যন্ত প্রদেশের সংখ্যা অপরিবর্তিত ছিল। এরপর ইন্দো-শ্রীলঙ্কা চুক্তি অনুযায়ী রাষ্ট্রপতি জয়বর্ধনে উত্তর ও পূর্বীয় প্রদেশকে একীভূত করে একটি নির্বাচিত পরিষদ দ্বারা পরিচালিত একক উত্তর-পূর্ব প্রদেশ গঠনের ঘোষণা দেন। এই ঘোষণাপত্রটি কেবলমাত্র একটি অস্থায়ী ব্যবস্থা ছিল; কারণ প্রদেশ দুটি স্থায়ীভাবে একীভূত করার জন্য পূর্ব প্রদেশে গণভোটের মাধ্যমে এর অনুমোদনের প্রয়োজন ছিল। কিন্তু, এই গণভোট কখনোই অনুষ্ঠিত হয়নি এবং শ্রীলঙ্কার রাষ্ট্রপতি এই "অস্থায়ীত্বের" আয়ু বাড়ানোর জন্য প্রতি বছর একের পর এক ঘোষণাপত্র জারি করছিলেন। শ্রীলঙ্কার জাতীয়তাবাদীরা এই সংযুক্তির তীব্র বিরোধিতা করেছিল। একীভূতকরণের বিরুদ্ধে দীর্ঘ আন্দোলনের পর ২০০৬ সালের ১৪ জুলাই জেভিপি পূর্বের জন্য পৃথক প্রাদেশিক পরিষদের আবেদন করে শ্রীলঙ্কার উচ্চ আদালতে তিনটি পৃথক মামলা দায়ের করে। ২০০৬ সালের ১৬ অক্টোবর সুপ্রিম কোর্ট উক্ত মামলার রায়ে রাষ্ট্রপতি জয়বর্ধনের ঘোষণাপত্রকে অকার্যকর এবং আইনত ভিত্তিহীন ঘোষণা করে। ফলে, ২০০৭ সালের ১ জানুয়ারি উত্তর-পূর্ব প্রদেশটি আনুষ্ঠানিকভাবে উত্তর এবং পূর্ব প্রদেশে বিভক্ত হয়।
বর্তমানে শ্রীলঙ্কায় ৯টি প্রদেশ রয়েছে। এদের মধ্যে সাতটির প্রতিষ্ঠা লগ্ন থেকেই প্রাদেশিক পরিষদ আছে।
বর্তমান
জনসংখ্যা সম্পর্কিত উপাত্তগুলি শ্রীলঙ্কার সর্বশেষ (২০১২ সালের) আদমশুমারী থেকে নেওয়া হয়েছে।
আমিস্টাড (চলচ্চিত্র)
আমিস্টাড (১৯৯৭) স্টিভেন স্পিলবার্গ পরিচালিত একটি পূর্ণদৈর্ঘ্য চলচ্চিত্র। ১৮৩৯ সালে লা আমিস্টাড নামক একটি দাস বহনকারী জাহাজে সংঘটিত দাস বিদ্রোহ এবং তৎপরবর্তী আইনি লড়াইকে কেন্দ্র করে ছবির কাহিনী আবর্তিত হয়েছে। অঙ্গরাজ্যের আদালতে জয় আসার পরও তৎকালীন মার্কিন রাষ্ট্রপতি মার্টিন ভ্যান বিউরেন উচ্চ আদালতে আপিল করেন।
কিউবা গুডিং জুনিয়রকে জোসেফ সিনকুয়ের ভূমিকার প্রস্তাব দেওয়া হয়েছিল কিন্তু তা প্রত্যাখ্যান করে এবং পরে অনুশোচনা করে।
কে. এস. বিজয়কুমার
'''কে. এস. বিজয়কুমার''' ভারতের তামিলনাড়ুর একজন রাজনীতিবিদ। তিনি ২০১৬ সালের তামিলনাড়ু বিধানসভা নির্বাচনে গুমমিডিপুন্ডি আসন থেকে সর্বভারতীয় আন্না দ্রাবিড় মুনেত্র কড়গম প্রার্থী হয়ে পঞ্চদশ তামিলনাড়ু বিধানসভা সদস্য নির্বাচিত হয়েছিলেন।
দি ইন্ডিপেন্ডেন্ট (বাংলাদেশ)
দি ইন্ডিপেন্ডেন্ট ছিল একটি ইংরেজি ভাষার বাংলাদেশী সংবাদপত্র। এটি বাংলাদেশের ঢাকা শহর থেকে নিয়মিতভাবে প্রকাশিত হতো। এটি ছিল বাংলাদেশে একমাত্র ৩২ পৃষ্ঠার সব পৃষ্ঠা রঙিন কাগজে ছাপা দৈনিক সংবাদপত্র। এটি ২০২২ সালের ৩০ জানুয়ারি অনলাইন সংস্করণ বন্ধ করার মাধ্যমে স্থায়ীভাবে বন্ধ হয়ে যায়। ২০২০ সালে মহামারী সঙ্কটের শুরু থেকে সাময়িকভাবে বন্ধ ছিল এর মুদ্রণ সংস্করণ। প্রথম প্রকাশিত হয়েছিল ১৯৯৫ সালের ২৬ মার্চ। মালিকানা বেক্সিমকো গ্রুপ।
এই সংবাদপত্রটির সাপ্তাহিক সংবাদের মধ্যে ছিল: স্টেথিস্কপ্, ইয়ং এন্ড ইন্ডিপেন্ডেন্ট, ফেইথ, দ্য উইকেন্ড ইন্ডিপেন্ডেন্ট ম্যাগাজিন, ঢাকা লাইভ (ডেইলি)।
জ্যাক নিউম্যান (নিউজিল্যান্ডীয় ক্রিকেটার)
স্যার জ্যাক নিউম্যান, সিবিই (Jack Newman; জন্ম: ৩ জুলাই, ১৯০২ - মৃত্যু: ২৩ সেপ্টেম্বর, ১৯৯৬) নেলসনের কাছাকাছি ব্রাইটওয়াটার এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ও ব্যবসায় নির্বাহী ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৩ সময়কালে নিউজিল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটনের প্রতিনিধিত্ব করেছেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন জ্যাক নিউম্যান।
আন্তর্জাতিক ক্রিকেট
দক্ষিণ আফ্রিকার বিপক্ষে অভিষেক টেস্টে খারাপ ফিল্ডিংয়ের কারণে ২/৭৬ পান। পরের মৌসুমে তিনি উইকেটশূন্য অবস্থায় থাকেন। অকল্যান্ড টেস্টে ওয়ালি হ্যামন্ডের হাতে উপর্যুপরী তিন ছক্কা দিতে বাধ্য হন। এ সময়ে ওয়ালি হ্যামন্ড অপরাজিত ৩৩৬ রান তুলে তৎকালীন টেস্ট রেকর্ড গড়েছিলেন। তিন টেস্টে ২৫৪ রান দিয়ে ২ উইকেট ও ৮.২৫ গড়ে ৩৩ রান তুলতে পেরেছিলেন।
অবসর
ক্রিকেট খেলা থেকে অবসর গ্রহণের পর ১৯৫৮ থেকে ১৯৬৩ সময়কালে টেস্ট দল নির্বাচকের ভূমিকায় আবির্ভূত হন। এরপর ১৯৬৪ থেকে ১৯৬৭ সময়কালে নিউজিল্যান্ড ক্রিকেট কাউন্সিলের সভাপতি হন। ক্রিকেট খেলার পাশাপাশ রাগবি ফুটবলে পারদর্শী ছিলেন জ্যাক নিউম্যান।
খেলার বাইরে থেকে পারিবারিক ছোট্ট প্রতিষ্ঠান পরিবহন ব্যবসায় নির্বাহী হিসেবে দায়িত্ব পালন করেন। বর্তমানে এ প্রতিষ্ঠানটি টিএনএল গ্রুপ নামে পরিচিত। ১৯৮০ সালে সভাপতি হিসেবে অবসর নেন। অবসর গ্রহণের পর এয়ার চার্টার কোম্পানি নিউম্যানস এয়ার প্রতিষ্ঠা করেন। এটি নিউজিল্যান্ডের ঘরোয়া বিমান পরিবহনে প্রধান প্রতিদ্বন্দ্বী হিসেবে পরিচিতি পায়। পরবর্তীতে ১৯৮৬ সালে অ্যানসেট নিউজিল্যান্ডের সাথে একীভূত হয়ে যায়।
সম্মাননা
১৯৬৩ সালে রাণীর জন্মদিনের সম্মাননায় জ্যাক নিউম্যানকে নিউজিল্যান্ডের পর্যটন খাতে অনন্য সেবা প্রদান করায় অর্ডার অব দ্য ব্রিটিশ এম্পায়ার কমান্ডার উপাধিতে ভূষিত করা হয়। এরপর ১৯৭৭ সালে রজক জয়ন্তী ও রাণীর জন্মদিনের সম্মাননায় পরিবহন শিল্প, বাণিজ্য ও সম্প্রদায়ে সেবা প্রদানের প্রেক্ষিতে নাইট ব্যাচেলর হিসেবে মনোনীত হন।
ব্যক্তিগত জীবন
২৩ সেপ্টেম্বর, ১৯৯৬ তারিখে ৯৪ বছর বয়সে নেলসনে জ্যাক নিউম্যানের দেহাবসান ঘটে। মৃত্যুকালীন তিনি বয়োঃজ্যেষ্ঠ জীবিত টেস্ট ক্রিকেটারের সম্মাননা পেয়েছিলেন। তার মৃত্যুর পর লিওনেল বার্কেট এ সম্মাননায় ভূষিত হন। ব্যক্তিগত জীবনে বিবাহিত ছিলেন তিনি। মার্টল নাম্নী এক রমণীর পাণিগ্রহণ করেন। এ দম্পতির চার কন্যা ছিল। তার অপর দুই ভাই এস নিউম্যান ও এ নিউম্যান প্রথম-শ্রেণীর ক্রিকেটে অংশগ্রহণ করেছিলেন।
নেদারল্যান্ডসে শিশুশ্রম
থাম্ব নেদারল্যান্ডসে শিল্প বিপ্লব পর্যন্ত এবং এর মাধ্যমে শিশুশ্রম বিদ্যমান ছিল। কারখানায় শিশুশ্রম নিয়ন্ত্রণকারী আইনগুলি প্রথম ১৮৭৪ সালে পাস করা হয়েছিল, কিন্তু খামারে শিশুশ্রম বিংশ শতাব্দী পর্যন্ত স্বাভাবিক ছিল।
ইতিহাস
সর্বত্র যেমন, নেদারল্যান্ডসে শিশুশ্রম আর্থিক প্রয়োজনে চালিত হয়েছিল। গ্রামাঞ্চলের শিশুরা সবসময় আশা করে থাকে যে তারা বাড়িতে এবং খামারের আশেপাশের কাজে সাহায্য করবে, প্রায়শই (বিশেষ করে ফসল কাটার সময়) বিদ্যালয়ে পড়াশোনার আগে বাড়িতে কাজ করে থাকে। এটি দরিদ্র গ্রামীণ পরিবারগুলিকে অতিরিক্ত সাহায্য ভাড়া না দিয়ে তাদের কৃষিকাজ সম্প্রসারণ করতে দেয়।
শিল্প বিপ্লব আসার সাথে সাথে, পরিবারগুলি কারখানার কাজে শহরে চলে যায়, এবং শিশুদের যত্নের অভাব দেখা দেয়, তাদের সন্তানদের তাদের সাথে নিয়ে আসে, তাদের তখন কাজে লাগানো হয়েছিল। শিশুদের ছোট, চটপটে এবং দ্রুত শেখার শ্রম প্রদান করা হয়েছিল, প্রায়শই তাদের হাতের আকারের কারণে প্রাপ্তবয়স্কদের পক্ষে অসম্ভব ম্যানুয়াল কাজগুলি সম্পন্ন করতে সক্ষম হতো। কারখানার মালিকরা তাদের অধিকতর নমনীয়তা এবং প্রাপ্তবয়স্কদের তুলনায় কম মজুরিতে কাজ করার ইচ্ছার জন্য শিশুদের পছন্দ করতেন। তাদের বেশি দ্রুততা থাকার কারণে, শিশুদের প্রায়শই সবচেয়ে বিপজ্জনক মেশিন রক্ষণাবেক্ষণের কাজে ব্যবহার করা হত, যার ফলে শ্রমজীবী শিশুদের মধ্যে মৃত্যুর হার বৃদ্ধি পায়।
১৮৬০ সালের মধ্যে, ৬ থেকে ১১ বছর বয়সী ৫০০,০০০ এরও বেশি শিশু (তৎকালীন তিন মিলিয়ন জনসংখ্যার) নেদারল্যান্ডের কারখানায় নিযুক্ত ছিল। এই পরিস্থিতির বিরুদ্ধে সামান্য বিরোধিতা দেখা গেছে; সরকার প্রকৃতপক্ষে উৎপাদিত পণ্যের দাম কম রাখার রীতিকে উৎসাহিত করেছিল। শিশুরা বিভিন্ন শিল্পে কাজ করতো, বিশেষ করে বস্ত্র, পিট খনন, বাণিজ্যিক বেকারি এবং তামাকজাত দ্রব্য উৎপাদনে। ১৮৬০ সালে সাধারণ মজুরি ছিল মেয়েদের জন্য ২৫ সেন্ট/দিন এবং ছেলেদের জন্য ৩৫ সেন্ট/দিন।
পরিবর্তনের সূচনা
উনিশ শতকের দ্বিতীয়ার্ধের শুরুতে শিশুশ্রমের বিরুদ্ধে মনোভাব বাড়তে শুরু করে। শিশুশ্রম শিশুদের শিক্ষাকে বাধাগ্রস্ত করে এবং তাদের স্বাস্থ্যের জন্য ক্ষতিকর, এবং শিশুশ্রম প্রাপ্তবয়স্ক শ্রমিকদের সুযোগ কমিয়ে দিচ্ছে এটা বুঝতে পেরে ডাচরা প্রতিক্রিয়া জানাতে শুরু করে। সংবাদপত্রের প্রবন্ধ এবং বইগুলি এই প্রথার বিরুদ্ধে কথা বলে প্রকাশিত হয়েছিল, যার ফলে ১৮৭৪ সালে প্রথম শিশুশ্রম আইন হয়েছিল। স্যামুয়েল ভ্যান হাউটেন কিন্ডারভেটজে - ভ্যান হাউটেন (শিশুশ্রম আইন) চালু করেছিলেন যা ১২ বছরের কম বয়সী শিশুদের কারখানায় কাজ করতে নিষেধ করেছিল। আইন লঙ্ঘনের জন্য জরিমানা নির্ধারণ করেছিল, কিন্তু আইন প্রয়োগের জন্য কোনো সংস্থাকে অনুমোদন দেয়নি। এতে অনেক ব্যতিক্রম যেমন খামারের কাজ এবং বাড়ির কাজ অন্তর্ভুক্ত ছিল। এর ব্যতিক্রম এবং প্রয়োগের অভাবের কারণে, সামগ্রিক শিশুশ্রম পরিস্থিতির উপর আইনের তেমন প্রভাব ছিল না। ১৮৮২ সাল পর্যন্ত সরকার শিশুশ্রম আইন প্রয়োগের জন্য কারখানা পরিদর্শনের ব্যবস্থা প্রতিষ্ঠিত করেনি। ১৮৮২ থেকে ১৮৮৭ সাল পর্যন্ত, অবৈধ শিশুশ্রমের জন্য শাস্তিস্বরূপ কারখানার বিরুদ্ধে জরিমানার মধ্যে সীমাবদ্ধ ছিল, কিন্তু ১৮৮৭ সালে, শাস্তি কঠোর হয়ে ওঠে, যার ফলে শিশু কারখানা শ্রমিকের সামগ্রিক পতন ঘটে।
১৯০০ সালে, নেদারল্যান্ডস একটি আইন পাস করেছিল যাতে ১২ বছর বয়স পর্যন্ত সব শিশুদের বিদ্যালয়ে যেতে বাধ্য করা হয়েছিল। ট্রুয়েন্সি অফিসারদের বিদ্যালয়ের উপস্থিতি যাচাই করার ক্ষমতা দেওয়া হয়েছিল, এবং বিরুপ পিতামাতাদের ক্রমবর্ধমান গুরুতর পরিণতি সহ্য করতে হয়েছিল। ১২ বছর বয়সের পরে, শিশুরা বাড়িতে থাকতে বা কর্মক্ষেত্রে প্রবেশের জন্য স্বাধীন ছিল। এই সময়ে বাধ্যতামূলক শিক্ষার আবির্ভাব, কারিগরি বা পেশাগত প্রশিক্ষণ প্রদানও ছিল।
বর্তমানকালীন
বর্তমানে, নেদারল্যান্ডসের শিশুদের ১৮ বছর বয়স পর্যন্ত বা তাদের মাধ্যমিক (উচ্চ বিদ্যালয়) ডিপ্লোমা না পাওয়া পর্যন্ত স্কুলে যেতে হবে।
শাহ্‌ শহীদ সরোয়ার
শাহ শহীদ সারওয়ার হোসেন বাংলাদেশ জাতীয়তাবাদী দলের একজন রাজনীতিবিদ এবং ময়মনসিংহ-২ (ফুলপুর-তারাকান্দা) আসনের সাবেক সংসদ সদস্য। তিনি ২০০১ সালে জাতীয় সংসদ নির্বাচনে বিএনপির প্রার্থী হিসাবে ময়মনসিংহ-২ থেকে সংসদ সদস্য নির্বাচিত হয়েছিলেন
রাজনৈতিক ও কর্মজীবন
শাহ শহীদ সারওয়ার বাংলাদেশ জাতীয়তাবাদী দলের নেতা। বিএনপি’র নির্বাহী কমিটির সদস্য। তিনি ২০০১ সালে জাতীয় সংসদ নির্বাচনে বিএনপির প্রার্থী হিসাবে ময়মনসিংহ-২ থেকে সংসদ সদস্য নির্বাচিত হয়েছিলেন। ২০০৮ ও ২০১৮ সালের জাতীয় নির্বাচনে অংশগ্রহণ করে পরাজিত হন তিনি।
আলী আকবর ডেইল ইউনিয়ন
আলী আকবর ডেইল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
আয়তন
আলী আকবর ডেইল ইউনিয়নের আয়তন ৪৫৪৬ একর (১৮.৪০ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী আলী আকবর ডেইল ইউনিয়নের লোকসংখ্যা ২০,১৪৩ জন। এর মধ্যে পুরুষ ১০,৬৫২ জন এবং মহিলা ৯,৪৯১ জন।
অবস্থান ও সীমানা
কুতুবদিয়া উপজেলার সর্ব-দক্ষিণে আলী আকবর ডেইল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বড়ঘোপ ইউনিয়ন; পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, উজানটিয়া ইউনিয়ন ও মহেশখালী উপজেলার মাতারবাড়ী ইউনিয়ন এবং দক্ষিণে ও পশ্চিমে বঙ্গোপসাগর অবস্থিত।
প্রশাসনিক কাঠামো
আলী আকবর ডেইল ইউনিয়ন কুতুবদিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
আলী আকবর ডেইল ইউনিয়নের সাক্ষরতার হার ২২.৬১%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
আলী আকবর ডেইল ইউনিয়নে যোগাযোগের প্রধান সড়ক হল কুতুবদিয়া-আলী আকবর ডেইল সড়ক। যোগাযোগ মাধ্যম ট্যাক্সি, টেম্পু,মাহিন্দ্রা, রিক্সা, সাইকেল ও মোটর সাইকেল।
খাল ও নদী
আলী আকবর ডেইল ইউনিয়নের পূর্ব দিকে কুতুবদিয়া চ্যানেল এবং দক্ষিণ ও পশ্চিম দিকে রয়েছে বঙ্গোপসাগর।
এমা নাইরা
এমা চুকউগোজিয়াম ওবি ১৮ জুলাই ১৯৮৮ সালে জন্মগ্রহণ করেন। তিনি পেশাগতভাবে তার মঞ্চ নাম এমা নাইরা নামে পরিচিত। তিনি একজন মার্কিন বংশোদ্ভূত নাইজেরীয় গায়ক, গীতিকার, একজন অভিনেত্রী ও মডেল।
তিনি দুই সন্তানের মা।
১৬২২
১৬২২ গ্রেগরীয় বর্ষপঞ্জির একটি সাধারণ বছর।
১৯৮৮ যুব ক্রিকেট বিশ্বকাপ
১৯৮৮ ম্যাকডোনাল্ড'স দ্বিশতবার্ষিকী যুব ক্রিকেট বিশ্বকাপ হল আন্তর্জাতিক অনূর্ধ্ব-১৯ ক্রিকেট প্রতিযোগিতা, যা অস্ট্রেলিয়াতে অনুষ্ঠিত হয়েছিল। এই প্রতিযোগিতাটি অস্ট্রেলীয় দ্বিশতবার্ষিকী উদযাপনের একটি অংশ ছিল। এটিকে অনূর্ধ্ব-১৯ ক্রিকেট বিশ্বকাপের প্রথম আসর রূপে গণ্য করা হয়।
প্রতিযোগিতাটিতে আন্তর্জাতিক ক্রিকেট কনফারেন্সের প্রথা মেনে অস্ট্রেলিয়ান ক্রিকেট বোর্ড একদিনের আন্তর্জাতিক ক্রিকেটকে ফরম্যাট হিসেবে ঘোষণা করে।
হোসেন আলী তালুকদার
মোঃ হোসেন আলী তালুকদার (১ জুলাই ১৯৪০ – ১ জুলাই ২০২২) একজন মুক্তিযোদ্ধা। তিনি ১৯৫৮ সালে পাকিস্তান সেনাবাহিনীতে ‘‘সৈনিক’’ পদে যোগদান করেন। ১৯৭১ সালের মহান স্বাধীনতা যুদ্ধে তাঁর সাহসিকতা পূর্ণ অবদানের জন্য বাংলাদেশ সরকার তাকে ‘‘বীর প্রতীক’’ খেতাবে ভূষিত করেন।
কর্ম জীবন
হোসেন আলী তালুকদার ১৯৫৮ সালের জুলাই মাসের শেষের দিকে সিরাজগঞ্জ জেলা স্টেডিয়াম হতে পাকিস্তান সেনাবাহিনীতে সৈনিক পদে নির্বাচিত হন। অতঃপর একই বছর ১৮ অক্টোবর প্রশিক্ষণের উদ্দেশ্যে চট্টগ্রাম সেনানিবাস স্থ ইস্ট বেঙ্গল রেজিমেন্ট সেন্টার প্রশিক্ষণ কেন্দ্রে যোগদান করেন। সেখান থেকে ৬ মাসের বুনিয়াদি প্রশিক্ষণ সমাপ্ত করে কুমিল্লা সেনানিবাসে ১ম ইষ্ট বেঙ্গল রেজিমেন্টে যোগদান করেন।
১৯৬৩ সালে ১ম ইষ্ট বেঙ্গল রেজিমেন্টকে কুমিল্লা সেনানিবাস হতে পশ্চিম পাকিস্তানের বারনু সেনানিবাসে বদলী করা হয়। ১ম ইষ্ট বেঙ্গল রেজিমেন্টে কর্মরত থাকায় তিনি পশ্চিম পাকিস্তানে গমন করেন। পশ্চিম পাকিস্তানের বারনু সেনানিবাস থেকে পরবর্তীতে লাহোর সেনানিবাসে বদলি হয়ে আসেন। লাহোর সেনানিবাসে অবস্থান কালে ১৯৬৫ সালের ভারত–পাকিস্তান যুদ্ধ সংঘটিত হয়।
হোসেন আলী তালুকদার এ যুদ্ধে সরাসরি অংশগ্রহণ করেন। ১৯৬৫ সালের ৬ সেপ্টেম্বর পাকিস্তানের কছুর শহরের সীমান্ত পাঞ্জাবের খেমকারান সেক্টরে সম্মুখ যুদ্ধে ১ম ইষ্ট বেঙ্গল রেজিমেন্টের সৈনিক হিসেবে অংশগ্রহণ করেন। এই যুদ্ধে ১ম ইষ্ট বেঙ্গল রেজিমেন্ট জয় করে সর্বোচ্চ সংখ্যক বীরত্বপূর্ণ সামরিক খেতাব। এসময় তার ব্যাটালিয়ান অধিনায়ক ছিলেন লেঃ কর্নেল এ টি কে খায়রুল হক। তিনি চাটাওয়ালা  গ্রাম বেদিয়া হেড ১ম ইষ্ট বেঙ্গল রেজিমেন্ট আলফা কোম্পানিতে কর্মরত ছিলেন। এ সময় কোম্পানী কমান্ডার ছিলেন জিয়াউর রহমান। আলফা কোম্পানী ১৩টি সম্মুখ যুদ্ধে অংশগ্রহণ করে সাহসিকতার সাথে যুদ্ধের পাশাপাশি  একটি ভারতীয় ট্যাংক দখল করতে সক্ষম হয়। সিপাহী জয়নাল ও সিপাহী হারুন-অর-রশিদ নামে দুই সৈনিক গুলিবিদ্ধ হয়ে আহত হন। যুদ্ধ শেষে ব্যারাকে ফিরে তিনি আবার নিয়মিত সৈনিক জীবনে ফিরে আসেন।
বারনু সেনানিবাস থেকে রাওয়ালপিন্ডি লাহোর হয়ে ১৯৬৬ সালে ১ম ইষ্ট বেঙ্গল রেজিমেন্ট পূর্ব পাকিস্তানের যশোর সেনানিবাসে বদলী হয়ে আসে। ইতঃমধ্যে তিনি হাবিলদার (বর্তমান সার্জেন্ট) পদে পদোন্নতি লাভ করেন। যশোর সেনানিবাসে তার কর্মজীবনের সবচেয়ে ঘটনাবহুল সময় অতিবাহিত হয়েছে। এখানে কর্মরত থাকাকালেই তিনি জাতির সবচেয়ে গৌরবউজ্জ্বল ইতিহাস ১৯৭১ সালের মহান স্বাধীনতা সংগ্রামে অংশগ্রহণ করেন।
মুক্তিযুদ্ধে অবদান
১৯৭১ সালের ৭ই মার্চ জাতির জনক বঙ্গবন্ধু শেখ মুজিবুর রহমানের ঐতিহাসিক ভাষনে বাঙালী সৈনিক ও সেনা কর্মকর্তাদের মধ্যে গুঞ্জন শুরু হয় যে আমরা আর পাকিস্তানি শাসনের অধীনে থাকবো না।
বাঙালী জাতী এবার তাদের প্রাপ্য অধিকার আদায় করে নেবে। হোসেন আলী তালুকদারসহ সব দেশপ্রেমিক সেনা কর্মকর্তা ও সৈনিকগন শুধুমাত্র নির্দেশের অপেক্ষায় ছিলেন।
এর মধ্যে ১ম ইষ্ট বেঙ্গল রেজিমেন্টকে যশোরের চৌগাছায় জগদীশপুরে সেনাবাহিনীর নিয়মিত প্রশিক্ষণের জন্য ফিল্ড ট্রেনিং এ পাঠিয়ে দেয়া হয়। এদিকে ২৫ মার্চ কাল রাত্রে বাঙালীর কন্ঠরোধে ঘৃন্য বর্বরোচিত গনহত্যা শুরু হয়। ১ম ইষ্ট বেঙ্গল রেজিমেন্ট ফিল্ড  ট্রেনিংয়ে ব্যস্ত থাকায়  এ ঘটনা সম্পর্কে সম্পূর্ণ অন্ধকারে থেকে যায়। অন্ধকারে থেকে যায় না বলে তাদের সুকৌশলে অন্ধকারে রাখা হয় বলা ভালো। তখন ইষ্ট বেঙ্গল রেজিমেন্টের ব্যাটালিয়ান অধিনায়ক ছিলেন লেঃ কর্নেল রেজাউল জলিল। তিনি অন্যান্য বাঙ্গালী অফিসারদের অনুরোধ উপক্ষো করে সৈনিকদের গনহত্যা সম্পর্কে জানতে দেননি। তার নিস্ক্রিয় ভূমিকার সুযোগে ১ম ইষ্ট বেঙ্গল রেজিমেন্টকে কৌশলে যশোর সেনানিবাসে ফিরিয়ে আনা হয়। শুধুমাত্র পদোন্নতির লোভে দেশ মাতার সাথে বেইমানী করে লেঃ কর্নেল রেজাউল জলিল ১ম ইষ্ট বেঙ্গল রেজিমেন্টের সকল অফিসার ও সৈনিকদের পাকিস্তান সেনাবাহিনীর হাতে বলিদান করে দিতে চেয়েছিলেন। কিন্তু পাকিস্তানি শোষকদের সেই দোষরের মনোবাসনা পূরণ হতে দেয়নি দেশপ্রেমিক ১ম ইষ্ট বেঙ্গল রেজিমেন্টের সৈনিকেরা। তারা ঘটনা আচ করতে পেরে সাহসিকতার সাথে প্রতিরোধ গড়ে তোলে এবং বিদ্রোহ করে। ৩০ মার্চ সকালে বাঙালী সৈনিকদের নিরস্ত্র করা হলে গনহত্যা ও তাদের হত্যার ষড়যন্ত্রের কথা জানতে পেরে সৈন্যরা জয় বাংলা শ্লোগান দিয়ে অস্ত্রাগার লুট করে আত্নরক্ষামূলক পজিশন নেয়। এসময় ২৫ বেলুচ রেজিমেন্ট ও ২২ ফ্রন্টিয়ার্স তিন দিক থেকে আক্রমণ শুরু করলে বাঙালী সৈন্যরা দৃঢ়তা ও দক্ষতার সাথে তাদের প্রতিহত করে।
লেঃ কর্নেল রেজাউল জলিল নেতৃত্ব দানে অস্বীকার করেন এবং তার অফিসেই বসে থাকেন। এসময় ক্যাপ্টেন হাফিজ উদ্দিন এবং লেঃ আনোয়ার বাঙ্গালী সৈনিকদের নেতৃত্ব গ্রহণ করে পাকসেনাদের আক্রমণ প্রতিহত করতে থাকেন। সকাল ৮টা থেকে দুপুর ২টা পর্যন্ত পাকসেনাদের একের পর এক আক্রমণ বীর বাঙ্গালী সৈনিকেরা দৃঢ়তার সাথে প্রতিহত করতে থাকে। বারবার আক্রমনে ব্যর্থ হয়ে পাকবাহিনী মর্টার সাপোর্টে আবার আক্রমণ শুরু করে। পাকবাহিনী ঘেরাওয়ের মধ্যে প্রতিরোধহীন মৃত্যুর চেয়ে এখান থেকে বেরিয়ে গিয়ে যুদ্ধ করাই শ্রেয়। এজন্য চৌগাছায় একত্রিত হবার লক্ষ্যে বাঙালী সৈন্যরা ছোট ছোট গ্রপে বিভক্ত হয়ে কাভারিং ফায়ারের সাহায্যে বেরিয়ে যাবার সিদ্ধান্ত নেয়া  সেই সময় কাভারিং ফায়ার দিচ্ছিলেন লেঃ আনোয়ার সহ আরও বেশ কয়েকজন সাহসী মুক্তিসেনা। ঘেরাও থেকে সবাই বের হতে পারলেও পাক সেনাদের বুলেটের আঘাতে শহীদ হন লেঃ আনোয়ার। পাকবাহিনীর সাথে এই প্রতিরোধ যুদ্ধে সুবেদার মোজাম্মেল হক, সুবেদার রোকনুদ্দিন, হাবিলদার  আজিজ, হাবিলদার নুর মোহাম্মদ সহ আরোও বেশ কয়েকজন মুক্তিযোদ্ধা শাহাদত বরন করেন। পরবর্তীতে হোসেন আলী তালুকদার সহ অন্যান্য বাঙালী সৈনিকরা চৌগাছায় সীমান্ত বিওপি মাসলিলায় অবস্থান নেন এবং ভারতীয় সীমান্ত বাহিনীর সহায়তায় বিস্ফোরক সংগ্রহ করে বেশ কিছু ব্রিজ, কালভার্ট ধ্বংস করে দেন। পাশাপাশি বিভিন্ন্ স্থানে রেইড-অ্যামবুশ ও আক্রমণ পরিচালনা করে হত্যা করেন বেশ কিছু পাকসেনা। ২১ এপ্রিল রাতে নাভারন বাজারে পাকবাহিনীর প্রতিরক্ষা অবস্থানের উপর আক্রমণ চালিয়ে শক্র পক্ষের ব্যাপক ক্ষতি সাধন করতে সমর্থ হন। ২৩ এপ্রিল মুক্তিবাহিনীর কাগজ পুকুর অবস্থানের উপর পাকসেনারা আক্রমণ চালায় । অধিনায়ক ক্যাপ্টেন হাফিজের দৃঢ়তায় ব্যাপক ক্ষয়ক্ষতির মুখে পাকবাহিনী ফিরে যেতে বাধ্য হয়। ১৮ মে মুক্তিযুদ্ধের প্রধান সেনাপতির নির্দেশে মুক্তিযোদ্ধারা বেনাপোল এলাকায় চলে যায়। সেখানে ইয়ুথ ক্যাম্পের মাধ্যমে ৬০০ জনকে রিক্রুটে সহায়তা করে। সেখানে থেকে মে মাসের শেষের দিকে মুক্তিযোদ্ধারা মেঘালয়ের তেলঢালায় চলে যায়। জুলাই মাস পর্যন্ত সেখানে অবস্থানের পর জেড ফোর্সে যোগদান করেন।
জেড ফোর্সে যোগদানের পর হোসেন আলী সহ অন্যান্য মুক্তিযোদ্ধারা দমদম বিমানবন্দর দিয়ে মাইনকার চড়ে এসে উপস্থিত হন। সেখানে ১ম, ২য় ও ৮ম ইষ্ট বেঙ্গল রেজিমেন্ট একত্রিত হয়। ৩১ জুলাই ইতিহাস বিখ্যাত ধানুয়া কামালপারের যুদ্ধ সংঘটিত হয়।
৩১ বেলুচ রেজিমেন্টের ২টি কোম্পানী তখন কামালপুরে ঘাটি গেড়ে অবস্থান করছিল। মেজর জিয়া পাকসেনাদের দূর্ভেদ্য ঘাটি কামালপুর আক্রমনের জন্য মেজর মইনুল হোসেন চৌধুরীকে নির্দেশ দেন। পাক হানাদার বাহিনীর উপর আক্রমনের জন্য পরিকল্পনা অনুযায়ী রাত ৩.৩০ ঘটিকায় মুক্তিযোদ্ধারা কামালপুরের উদ্দেশ্য যাত্রা শুরু করে। বৃষ্টি আর ঘন অন্ধকারের কারনে এফইউপিতে পৌছাতে বিলম্ব হয়। পরিকল্পনা অনুযায়ী আক্রমণ শুরু হতেও বিলম্ব হয়। বৈরী পরিবেশ এবং নির্দেশনার বিষয়াদী আদান প্রদানে ব্যাঘাত সৃষ্টি হওয়ায় এসল্ট ফরমেশনের আগেই শক্র বাহিনী এমনকি নিজ বাহিনীর আর্টিলারির গোলা মুক্তিবাহিনীর উপর এসে পড়তে থাকে। মুক্তিযোদ্ধাদের মধ্যে হতাহতের ঘটনা ঘটতে থাকে। বিশৃঙ্খলা দেখা দিতে শুরু করে। আক্রমনের গতি ধীর হয়ে আসতে থাকে। মুক্তিবাহিনীর পজিশনের ডানে অবস্থানে করছিল বি কোম্পানী আর বামে ডি কোম্পানী। বি কোম্পানীর কমান্ডার ছিলেন ক্যাপ্টেন হাফিজ। বি কোম্পানীর ৪নং প্লাটুন কমান্ডার ছিলেন হোসেন আলী তালুকদার। ডি কোম্পানীর কমান্ডার ছিলেন ক্যাপ্টেন সালাহউদ্দিন মমতাজ। ওয়ারলেস যোগাযোগের মাধ্যমে মুক্তিবাহিনী নিজেদের মধ্যে শৃঙ্খলা ফিরিয়ে এনে প্রচন্ড শক্তিতে ঝাপিয়ে পড়ে পাক হানাদার বাহিনীর উপর। এক রক্তক্ষয়ী যুদ্ধের অবতারনা হয়। বেশ কজন মুক্তিযোদ্ধা শক্র ক্যাম্পে ঢুকে পড়তে সমর্থ হয়। হাতাহাতি যুদ্ধ শুরু হয়ে যায় কমিউনিটি সেন্টারের সামনে। অবস্থা বেগতিক দেখে পিছু হটতে বাধ্য হয় পাকহানাদার বাহিনী আর তাদের দেশীয় রাজাকার দোসররা। শক্রর আর্টিলারি গোলার আঘাতে ক্যাপ্টেন হাফিজ উদ্দিন আহম্মেদের হাতে থাকা স্টেনগান উড়ে যায় এবং তিনি আহত হয়ে পিছনে চলে যান। হোসেন আলী তালুকদার তার প্লাটুন নিয়ে বীরদর্পে ‍যুদ্ধ করছিলেন। তার পজিশনের পাশেই শক্রর ছোড়া শেলের আঘাতে প্রান হারান ৩ জন বীর মুক্তিযোদ্ধা। অল্পের জন্য প্রাণে বেঁচে যান তিনি। এই যুদ্ধে ৩০ জন বীর মুক্তিযোদ্ধা শহীদ হন। আহত হন ৬৯ জন বীর বাঙ্গালী সন্তান। শহীদ মুক্তিযোদ্ধাদের মধ্যে ছিলেন ডি কোম্পানী কমান্ডার ক্যাপ্টেন সালাহউদ্দিন মমতাজ। আহতদের মধ্যে ছিলেন সিপাহী রবিউল, সিপাহী জাহাঙ্গীর, ক্যাপ্টেন হাফিজ উদ্দিন আহাম্মদ, মেজর মান্নান, ইউঃকমন্ডার লিয়াকত আলীসহ আরো অনেকে অতঃপর মুক্তিযোদ্ধারা মিলিটারী কনভয়ে শিলং হয়ে ভারতের আগরতলায় পৌছায়। আগরতলা গিয়ে ক্যাম্প করলেন মুক্তিযোদ্ধারা। আগরতলা ক্যাম্প থেকে নিয়মিত বাংলাদেশের শ্রীমঙ্গল ও মৌলভীবাজারে পাকবাহিনীর অবস্থানের ‍উপর গেরিলা আক্রমণ অব্যাহত থাকে। এসময়  যেসব যুদ্ধে হোসেন আলী তালুকদার সরাসরি অংশগ্রহণ করেছিলেন তার মধ্যে উল্লেখযোগ্য হলো: ১৯ অক্টোবর চম্পারায় চা ফ্যাক্টরি রেইড, ২৮ অক্টোবর পাত্রখোলা চা ফ্যাক্টরী আক্রমণ ও ১ নভেম্বর ধলাই বিওপি আক্রমন। এছাড়া ২৮ নভেম্বর,৩১ পাঞ্জাব রেজিমেন্টের আক্রমণ প্রতিরোধ করে মুক্তিযোদ্ধারা পাকবাহিনীর ব্যাপক ক্ষতি সাধন করে।
পরবর্তীতে ইউনিট কমান্ডার মেজর জিয়া উদ্দিনের নেতৃত্বে ভারতের করিমগঞ্জ, বাংলাদেশের জকিগঞ্জ- তামাবিল হয়ে মুক্তিবাহিনী বাংলাদেশের অভ্যন্তরে প্রবেশ করে। বাংলাদেশের অভ্যন্তরে অবস্থান কালে মিত্র বাহিনীর রসদ সরবরাহের কথা থাকলেও তিন ৩ দিন পর্যন্ত তা সম্ভবপর হয়নি। এই ৩ দিন গাছের পাতা, কলার মুচি, কাঁচা চাল খেয়ে জীবনযাপন করতে হয়েছে হোসেন আলীসহ অন্যান্য মুক্তিযোদ্ধাদের। এমনকি ক্ষুধার তাড়নায় একবার ফার্মের একটি গরু জবাই করে কোন প্রকার মসলা ছাড়া আধাসিদ্ধ করে খেতে হয়েছিল। বোয়ামপুর কানাইঘাটে মুক্তিবাহিনীর সাথে পাকহানাদার বাহিনীর তুমুল যুদ্ধ হয়।  মুক্তিবাহিনী ১৩ জন পাক সেনাকে আটক করে। পরে তাদের ব্রিগেড হেড কোয়ার্টারে হস্তান্তর করা হয়। বি এস এম আব্দুল হাকিমসহ বেশ কজন মুক্তিযোদ্ধা মিলে রাজাকারদের একটি দলকে আটক করে। কিন্ত তাদের নিয়ে ফেরার পথে পাকিস্তানি শেলের আঘাতে আব্দুল হাকিমসহ তার সাথে থাকা প্রায় সব মুক্তিযোদ্ধা শাহাদত বরন করেন।
পাকবাহিনী আত্নসমর্পনের পর হবিগঞ্জে কিছুদিন অবস্থানের করে ১৯৭২ সালের ১০ জানুয়ারী বঙ্গবন্ধুকে গার্ড অব অনার দেবার জন্য অন্য সেনাসদস্যদের সাথে হোসেন আলী ঢাকায় আসেন। বনানী চেয়ারম্যান বাড়ী সেনানিবাসে অবস্থান করেন।
পুরস্কার
মুক্তিযুদ্ধে তার সাহসিকতাপূর্ণ অবদানের জন্য বাংলাদেশ সরকার তাকে "বীর প্রতীক" খেতাবে ভূষিত করে।
কে. এন. বিজয়কুমার
'''কে. এন. বিজয়কুমার''' ভারতের তামিলনাড়ুর একজন রাজনীতিবিদ। তিনি ২০১৬ সালের তামিলনাড়ু বিধানসভা নির্বাচনে তিরুপ্পুর (উত্তর) আসন থেকে সর্বভারতীয় আন্না দ্রাবিড় মুনেত্র কড়গম প্রার্থী হিসাবে পঞ্চদশ তামিলনাড়ু বিধানসভায় নির্বাচিত হয়েছিলেন।
মোটরওয়ালি
মোটরওয়ালি একটি বলিউড চলচ্চিত্র। এটি ১৯৪২ সালে মুক্তি পেয়েছিল।